**ΣΑΒΒΑΤΟ 20 ΔΕΚΕΜΒΡΙΟΥ: ΓΕΝΕΘΛΙΑ του 1ου Διαδικτυακού Σχολικού και Μαθητικού Ραδιοφώνου- European School Radio**

Καλησπέρα σε όλους!

Είμαι ιδιαίτερα χαρούμενος που βρίσκομαι **στον «αέρα του διαδικτύου»**, όπως λέτε και σεις οι μαθητές – παραγωγοί ραδιοφωνικών εκπομπών και μοιράζομαι μαζί σας σκέψεις και συναισθήματα που γεννιούνται, παρακολουθώντας με πολύ ενδιαφέρον τα πολυθεματικά και πολύγλωσσα προγράμματά σας, προγράμματα των σημερινών μαθητών αλλά αυριανών ενεργών και υπεύθυνων πολιτών.

**ΧΡΟΝΙΑ ΠΟΛΛΑ για τα τρία χρόνια λειτουργίας του 1ου Διαδικτυακού Σχολικού και Μαθητικού Ραδιοφώνου δύο χιλιάδων προς το παρόν μαθητών και μαθητριών!!** Εύχομαι από καρδιάς να πολλαπλασιαστούν και να συναντιούνται «στον αέρα» με **έναν κοινό σκοπό**: Να ενώνουν τις γνώσεις και τις εμπειρίες τους, ώστε να δραστηριοποιούνται σε επίκαιρα κοινωνικά θέματα και να βρίσκουν από κοινού λύσεις και καλές πρακτικές, προασπίζοντας τις αξίες και τα όνειρά τους!!

Παρακολουθώντας την πορεία του European School Radio, που φιλοξενείται στο Πανελλήνιο Σχολικό Δίκτυο, θα ήθελα να προσθέσω ότι σηματοδοτεί το ξεκίνημαμίας προσπάθειας δημιουργίας **ενός ισχυρού πυρήνα συνεργαζόμενων σχολείων** με απώτερο σκοπό τη βελτίωση της ποιότητας της εκπαίδευσης. Τα θέματα που παρουσιάζονται στις εκπομπές του συντείνουνστην πνευματική ανέλιξη των μαθητών και των μαθητριών μας. Προβάλλοντας τις ιδέες τους, τους προβληματισμούς, τις δημιουργίες και τις δράσεις τους, οι μαθητές καλλιεργούνται συναισθηματικά και ψυχικά και επιτυγχάνεται η σφαιρική διαμόρφωση της προσωπικότητάς τους.

**Ο μεγάλος αριθμός συμμετοχής των σχολείων** στο European School Radio αποδεικνύει ότι οι μαθητές βγαίνουναπό το «φρούριο της απομόνωσης και του ατομικισμού τους» και στρέφονται μέσω της δημιουργικής έκφρασης προς τον κόσμο. Μέσα από τις στοχευμένες εκπομπές των μαθητών με διαφορετικά ενδιαφέροντα και επίκαιρα θέματα, αποδοχή, αλληλοσεβασμός, συμμετοχή, συνεργασία προβάλλονται και δίδονται ως αντιστάθμισμαστην απομόνωση, την ξενοφοβία, τον αποκλεισμό, τον εκφοβισμό, το ρατσισμό, την περιθωριοποίηση ευπαθών ομάδων πληθυσμού, τη δυσανεξία στη διαφορετικότητα. Μέσα από τη συμμετοχή τους σε δικές τους δημιουργίες, μέσα από την προβολή των δικών τους δεξιοτήτων, της δικής τους τέχνης και των δικών τους μηνυμάτων προς τους συνομηλίκους τους, οι μαθητές προάγουνκλίμα σεβασμού και πολιτισμού στο σχολείο. Αναδεικνύεται η δύναμη που ασκούν οι συνομήλικοι στην εφηβεία, ακούγονται οι φωνές τους**,** αναδεικνύεται η υπευθυνότητά τους, όταν παίρνουν πρωτοβουλίες παραγωγής και διάδοσης μηνυμάτων προς τους συνομηλίκους. Παρατηρείταιαλλαγή στάσης και κλίματος των μαθητών στη σχολική κοινότητα καθώς οι μαθητές ανακαλύπτουν αλήθειες που ούτε καν τις είχαν συνειδητοποιήσει πριν.

Συγχαίρω, λοιπόν, όλους τους συντελεστές, τους μαθητές, τις μαθήτριες και τους εκπαιδευτικούς που συμμετέχουν στο European School Radio, το οποίο φιλοδοξεί - και εύχομαι - να συνεχίσει να προβάλει το ρόλο του σχολείου στην κοινωνία και μέσα από μία σειρά ενημερωτικών εκπομπών ευαισθητοποίησης και ψυχαγωγίας να συμβάλει στην ανάπτυξη σταθερών δεσμών ανάμεσα στα σχολεία, **με στόχο την** **υιοθέτηση μίας νέας στάσης ζωής**, που οδηγεί στην κοινωνική χειραφέτηση των παιδιών μας.

Θα ήθελα να ευχαριστήσω το 4ο Γυμνάσιο Χαλανδρίου, που μας φιλοξένησε στο στούντιο του σχολείου και μας ενημέρωσε για τη δράση, που αναπτύσσει το σχολείο στο European School Radio.

Εύχομαι **ΧΡΟΝΙΑ ΠΟΛΛΑ** σε όλους τους συντελεστές και η γέννηση του Χριστού που συμπορεύεται με την ελπίδα και την αισιοδοξία να φέρει σε όλους μας ό,τι επιθυμούμε… Καλά Χριστούγεννα σε όλους και μία ειρηνική και δημιουργική χρονιά με υγεία και επιτυχίες **στο ρυθμό του European School Radio!**

 **Ο ΔΙΕΥΘΥΝΤΗΣ**

 **Δ/ΝΣΗΣ Δ.Ε. Β΄ ΑΘΗΝΑΣ**

**ΑΘΑΝΑΣΙΟΣ ΦΑΛΟΥΚΑΣ**

Μέσα στο πλαίσιο της **συμμετοχής μαθητών και εκπαιδευτικών** σε δραστηριότητες της Διεύθυνσης Δ.Ε. Β΄ Αθήνας, πολλοί μαθητές συμμετέχουν σε δραστηριότητες που κινούνται στο **τρίπτυχο ΕΝΗΜΕΡΩΝΩ –** **ΕΚΠΑΙΔΕΥΩ – ΑΠΟΤΡΕΠΩ** καλλιεργώντας την ομαδικότητα, τη συνεργασία, την ενσυναίσθηση, τον αλληλοσεβασμό και την εμπιστοσύνη, ώστε να προλαμβάνουν τις διαφορετικές μορφές ενδοσχολικής βίας. Πρόκειται για την υλοποίηση του **Ευρωπαϊκού Προγράμματος Comenius Regio 2013-2015** με τίτλο**: «Εκφοβισμός των Εφήβων: Τρόποι πρόληψης και αντιμετώπισης στο σχολικό περιβάλλον Ελλάδας και Κύπρου».** Το πρόγραμμα αυτό που πραγματοποιείται για πρώτη φορά στην Ελλάδα είναι πρόταση της Διεύθυνσης Δευτεροβάθμιας Εκπαίδευσης Β΄ Αθήνας προς τη Διεύθυνση Ειδικών Προγραμμάτων Διεθνών Υποτροφιών, στο Τμήμα Προγραμμάτων Ευρωπαϊκής Ένωσης του Ι.Κ.Υ., η οποία εγκρίθηκε ανάμεσα σε 34 προτάσεις και έλαβε βαθμολογία 99,5%, τη μεγαλύτερη από όλες τις προτάσεις σε πανελλαδικό επίπεδο. Το πρόγραμμα έχει στόχο να θέσει τις βάσεις για την έγκαιρη διάγνωση, την πρόληψη και αντιμετώπιση της βίας στις σχολικές κοινότητες και ταυτόχρονα να εμφυσήσει στους εφήβους μαθητές ηθικές αξίες και αντιστάσεις απέναντι σε κάθε φαινόμενο σωματικής, ψυχολογικής ή λεκτικής βίας καθώς και σε περιστατικά εκφοβισμού στο σχολικό χώρο αλλά και στο διαδίκτυο. Το Ευρωπαϊκό Πρόγραμμα Comenius Regio φιλοδοξεί να θέσει τις βάσεις για την υιοθέτηση αξιών και υγιών συμπεριφορών στη ζωή των μαθητών. Το πρόγραμμα αποτελείμία προσέγγιση στη διαχείριση του θυμού, στην αντιμετώπιση της επιθετικής συμπεριφοράς των μαθητών, της απόρριψης από την ομάδα, του άγχους, του σχολικού εκφοβισμού, της «θυματοποίησης» και της μοναξιάς, που πολλοί μαθητές βιώνουν στο σχολικό περιβάλλον αλλά και εκτός.

Επισημαίνεται ότι μία από τις μεγαλύτερες δυσκολίες στις σχέσεις των εφήβων στη συντριπτική πλειοψηφία των περιπτώσεων εκφοβιστικής συμπεριφοράς είναι η αποκατάσταση της δικαιοσύνης, η οποία μπορεί να επιτευχθεί μέσα από την αναγνώριση των αδικιών, τη συνειδητοποίηση της ζημίας, την προθυμία για επανόρθωση. Σύμφωνα με μελέτες και επιστημονικές έρευνες ορισμένοι παράγοντες που μειώνουν το σχολικό εκφοβισμό θεωρούνται η Ενσυναίσθηση, δηλαδή η Κατανόηση της θέσης του Άλλου, η Διαχείριση του Φόβου, της Ντροπής και του Θυμού καθώς και η Συγχώρηση (Συν – χωρώ κι Εγώ και ο Άλλος, Χωράμε μαζί) με απώτερο στόχο να ενισχυθεί η ομάδα, η αίσθηση του ανήκειν» - εμπεριέχω τον Άλλον και να βελτιωθούν οι σχέσεις των μελών της μαθητικής κοινότητας.

**Στο πλαίσιο του προγράμματος πραγματοποιήθηκαν έρευνες** σε Γονείς, Διευθυντές, Καθηγητές – Συνδέσμους με τη Δ.Δ.Ε. Β΄ Αθήνας για το Σχολικό Εκφοβισμό και σε μαθητές δεκατεσσάρων σχολείωνμε τη συνεργασίατου κ. Πέτρου Ρούσσου, επίκουρου καθηγητή της «Γνωστικής Ψυχολογίας» του **Τμήματος Ψυχολογίας της Φιλοσοφικής Σχολής του Πανεπιστημίου Αθηνών** με στόχο την ανίχνευση του φαινομένου του σχολικού εκφοβισμού. **Υλοποιούνται** **βιωματικές δράσεις** από τις Δομές της Διεύθυνσης με τίτλο: «Καινοτόμες μη τιμωρητικές μέθοδοι αντιμετώπισης του σχολικού εκφοβισμού», **εφαρμόζονται** **επιστημονικά και παιδαγωγικά** **πιλοτικά προγράμματα** στα σχολεία της Διεύθυνσης Δ.Ε. Β΄ Αθήνας και **καταγράφονται** καλές πρακτικές και στρατηγικές θετικής αντιμετώπισης του σχολικού εκφοβισμού με τίτλο: «Χτίζοντας Γέφυρες δικαιοσύνης, ειρήνης και συνεργασίας: αντίδοτο στον εκφοβισμό των Εφήβων». **Ομάδα Ειδικών της προαγωγής Ψυχικής Υγείας** εφαρμόζει πιλοτικά προγράμματα με τίτλο: «Δημιουργώντας κουλτούρα πρόληψης και αντιμετώπισης του σχολικού εκφοβισμού» και σε συνεργασία με **το Τμήμα Παιδαγωγικής Ψυχολογίας** **του Πανεπιστημίου Wisconsin – Madison, U.S.A.** εφαρμόζεται πιλοτικά το εκπαιδευτικό πρόγραμμα σε 10 Γυμνάσια στην Α΄ Τάξη με θέμα: «Ελαττώνω το θυμό, Αυξάνω τη συνεργασία μέσα από την αγωγή στη Συγχώρηση». Επίσης σε συνεργασία με το γιατρό κ. Γιώργο Κορμά, επιστημονικό συνεργάτη της **Μονάδας Εφηβικής Υγείας της Β΄ Παιδιατρικής Κλινικής «Π. και Α. Κυριακού» του** **Πανεπιστημίου Αθηνών** η Διεύθυνση εφαρμόζει πρόγραμμα εκπαίδευσης μαθητών – μεντόρων σε θέματα δημιουργικού και ασφαλούς διαδικτύου με σκοπό τη διάχυση μηνυμάτων του συνομηλίκου προς τον συνομήλικο (peer to peer education). Στο πλαίσιο του Ευρωπαϊκού προγράμματος εφαρμόζονται **Διασχολικά προγράμματα διαθεματικής – διεπιστημονικής προσέγγισης** με θέμα: «Κανόνες ¨επιβίωσης¨, ανάπτυξης, αρμονικής οργάνωσης και εμπιστοσύνης: αντίδοτο στον εκφοβισμό των Εφήβων» από εκπαιδευτικούς διαφορετικών ειδικοτήτων, ώστε όλοι μαζί να στρέψουν και στην πράξη τους μαθητές προς τον Ανθρωπισμό: την Κοσμιότητα των τρόπων, την πίστη στην αξία ¨άνθρωπος¨, τη φιλανθρωπική διάθεση, την ΄ανθρωπιά¨. Επιπλέον, **συγκροτήθηκε και** **λειτουργεί Δίκτυο 20 Σχολείων** με τίτλο: **«Είμαι Παιδί:** **Υπάρχω, Αισθάνομαι, Διεκδικώ»** δίνοντας προτεραιότητα στην έγκαιρη αναγνώριση του φαινομένου, στη διάχυση καλών πρακτικών – στρατηγικών πρόληψης και αντιμετώπισης του Σχολικού Εκφοβισμού, ενισχύοντας την αλληλεγγύη και την αλληλοϋποστήριξη μεταξύ των μελών της σχολικής κοινότητας και αναπτύσσοντας θετικές στάσεις ζωής. Οι **παρεμβάσεις ολιστικού τύπου** συνεχίζονται με την υλοποίηση προγράμματος για **τη «Σχολική** **Διαμεσολάβηση»** σε συνεργασία σχολείων με το Ίδρυμα Λασκαρίδη καθώς και την υλοποίηση προγράμματος **«Συναισθηματικής ενδυνάμωσης των μαθητών και προαγωγής του θετικού κλίματος στη σχολική κοινότητα»** σε συνεργασία σχολείων με την Εταιρεία Σχολικής και Οικογενειακής Συμβουλευτικής και Έρευνας και το Κέντρο Έρευνας και Εφαρμογών Σχολικής Ψυχολογίας του Πανεπιστημίου Αθηνών. Η υλοποίηση του προγράμματος τελειώνει με τη **διεξαγωγή διαγωνισμού** σε διαφορετικές θεματικές ενότητες με τίτλο: «Αξιοποιώντας την Τέχνη, συνεισφέρουμε στην πρόληψη εκφοβιστικών συμπεριφορών και στην αποδοχή της διαφορετικότητας».

**Η συμμετοχή και η εμπλοκή πολλών εκπαιδευτικών και μαθητών** στην υλοποίηση του Ευρωπαϊκού Προγράμματος Comenius Regio δείχνει ότι ο εφησυχασμός απέναντι στη βία και απέναντι στα αίτια που την προκαλούν δίνει τη θέση του στη φροντίδα και στην παρέμβαση για ένα σχολείο χωρίς βία, για ένα σχολείο πιο ανθρώπινο και πιο συνεργατικό.

**Το 1ο Διαδικτυακό Σχολικό και Μαθητικό Ραδιόφωνο - European School Radio -**  που φιλοξενείται στο Πανελλήνιο Σχολικό Δίκτυο, θα λειτουργήσει ως «πρεσβευτής» και «πολλαπλασιαστής» του θετικού μηνύματος για επικοινωνία, συνύπαρξη όλων των μαθητών και διαχείριση της ζωής τους με έναν παραγωγικό τρόπο.

**Ο ΔΙΕΥΘΥΝΤΗΣ Η ΣΥΝΤΟΝΙΣΤΡΙΑ COMENIUS REGIO**

**Δ/ΝΣΗΣ Δ.Ε.Β΄ΑΘΗΝΑΣ ΤΗΣ Δ.Δ.Ε. Β΄ΑΘΗΝΑΣ**

**ΑΘΑΝΑΣΙΟΣ ΦΑΛΟΥΚΑΣ ΑΝΤΩΝΙΑ ΠΑΠΑΤΡΙΑΝΤΑΦΥΛΛΟΥ**